घटना के समय अरुणा की शादी तय हो चुकी थी और उसे ‘बदनामी’ से बचाने के नाम पर मेडिकल रिपोर्ट में अप्राकृतिक मैथुन का तथ्य छिपा लिया गया। लिहाजा, अदालत में इस घिनौने कृत्य को यौनिक अपराध की मंशा से हत्या के प्रयास के रूप में ही प्रस्तुत किया जा सका। इससे दोषी को तब के संबंधित कानून के अनुसार अधिकतम सात वर्ष की ही सजा हुई, अन्यथा बेहद गंभीर यौन दुराचार के अपराध में उसे अधिकतम दस वर्ष की सजा मिली होती।